“เที่ยวเพลิน เดินชมโคกกรวด วันวาน ครั้งที่ 3 ” สถานีรถไฟ 125 ปี เมืองย่าโม ส่งเสริมวัฒนธรรมท้องถิ่น
ในช่วงเย็นวันนี้ขอเชิญผู้สนใจ เข้าชมงาน “เที่ยวเพลิน เดินชมโคกกรวด วันวาน ครั้งที่ 3”  บริเวณสถานีรถไฟ ศาลเจ้าไทย-จีน บ้านหนองหว้า หมู่ที่ 1 ตำบลโคกกรวด อำเภอเมืองนครราชสีมา จังหวัดนครราชสีมา ซึ่งในพิธีเปิดงานนายภูมิสิทธิ์ วังคีรี รองผู้ว่าราชการจังหวัดนครราชสีมา นำคณะหัวหน้าส่วนราชการจังหวัดนครราชสีมาและผู้เข้าร่วมงาน เดินทางด้วยรถไฟ ขบวน 432 จากสถานีรถไฟนครราชสีมาถึงสถานีรถไฟโคกกรวด เข้าร่วมงาน มีนายทองแม้น จรโคกกรวด นายกเทศมนตรีตำบลโคกกรวด กล่าววัตถุประสงค์ในการจัดกิจกรรมในครั้งนี้        พร้อมเยี่ยมชมกิจกรรมและการจำหน่ายสินค้าชุมชน สินค้า OTOP ร้านค้าชุมชน ภายในงาน มีกิจกรรมออกร้านจำหน่ายสินค้าชุมชน การจัดซุ้มอาหารแบบย้อนยุคไทย-จีน การจัดนิทรรศการของส่วนราชการ การจัดนิทรรศการท่องเที่ยวตำบลโคกกรวด การแสดงวิถีชีวิตชุมชน การจัดจุดถ่ายภาพ จุดเช็คอิน ภาพวาดบนสังกะสี “วิถีชุมชน” จุดเช็คอิน การแสดง อุทยานเพลงเก่า (สุนทราภรณ์) การจัดแสดงนิทรรศการ สถาปัตยกรรมพื้นถิ่น "บ้านเก่าโคกกรวด" นิทรรศการ อินทราภาพยนตร์ จุดเช็คอิน ถ่ายภาพไชน่าทาวนโคกกรวด (อาคารเก่าบริเวณสี่แยกไฟแดง) โรงยาโบราณ "หมอยาชัยณรงค์ " และการแสดง "รำโทน” (ชมรมผู้สูงอายุเทศบาลตำบลโคกกรวด)